மேடைக்கு கீழே இருந்த திவாகரன் ஸ்டாலின் பேச்சை உன்னிப்பாக கவனித்தார். பேச்சை முடித்தவுடன் கீழே இறங்கிய ஸ்டாலின் நேராக திவாகரன் அமர்ந்திருக்கும் இடத்துக்குச் சென்றார். உடனே திவாகரன் எழுந்து நிற்க அவரிடம் ஸ்டாலின், ``எப்படி இருக்கீங்க. உடம்பு எப்படி இருக்கு'' எனக் கேட்டு நலம் விசாரித்தார். பதிலுக்கு திவாகரனும் நலம் விசாரிக்க இருவரும் கும்பிட்டுக்கொண்ட பிறகு ஸ்டாலின் கிளம்பினார். அதன் பிறகு மேடைக்குச் சென்ற திவாகரனை மகேஷ் பொய்யாமொழி அழைத்துக் கொண்டு மணமக்களிடம் அழைத்து சென்றார். நீண்ட நேரம் மேடையிலேயே இருந்த திவாகரன் மகேஷ் பொய்யாமொழியிடம் அடிக்கடி பேசிக்கொண்டிருந்தார்.